section_heading: Povijest
paragraph_text: Tijekom Prvog svjetskog rata i arapskog ustanka (koji je podržala Velika Britanija), Osmanlije su uklonjene s većine Bliskog Istoka. U razdoblju nakon ovog, Ibn Saud je uspio znatno proširiti svoj teritorij, proglasivši na kraju Kraljevinu Saudijsku Arabiju 1932. godine. Ibn Saud je posezao za Kuvajtom, tvrdeći da treba biti dio njegove nove države. Pokušaj aneksije 1919. godine rezultirao je ratom između Kuvajta i emirata Nedžd. Kako rat nije polučio željeni rezultat, Ibn Saud je pokrenuo blokadu Kuvajta.